**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

16.10.2019 г. № 14479 гр. София

# **Съдържание:** Прекратяване на обществена поръчка с предмет: “Доставка, монтаж и демонтаж на климатици за нуждите на ИА „Военни клубове и военно-почивно дело” по обособени позиции“.

 На основание чл. 22, ал. 1, т. 8 и чл. 110, ал. 1, т. 9 от Закона за обществените поръчки, Решение изх. № 12768/18.09.2019 г., за откриване на процедура за възлагане на обществена поръчка с предмет: “Доставка, монтаж и демонтаж на климатици за нуждите на ИА „Военни клубове и военно-почивно дело” по обособени позиции“, публикувана в Регистъра на обществените поръчки на Агенцията по обществени поръчки с № 00515-2019-0031 и на интернет страницата на ИА „Военни клубове и военно-почивно дело“, профил на купувача, http://militaryclubs.bg/node/1393,

**Р Е Ш И Х:**

**І. ПРЕКРАТЯВАМ** открита процедура за възлагане на обществена поръчка с предмет: “Доставка, монтаж и демонтаж на климатици за нуждите на ИА „Военни клубове и военно-почивно дело” по обособени позиции“, открита с решение изх. № 12768/18.09.2019 г. на Възложителя, публикувана под № 00515-2019-0031 в Регистъра за обществени поръчки.

**II.** **ОСНОВАНИЕ ЗА ПРЕКРАТЯВАНЕ:** чл. 110, ал. 1, т. 9 от Закона за обществените поръчки (ЗОП), поради необходимост от извършване на съществени промени в условията на обявената поръчка, които биха променили кръга на заинтересованите лица.

**III. МОТИВИ ЗА ПРЕКРАТЯВАНЕ:**

В документацията за възлагане на обществената поръчка, одобрена на основание чл. 22, ал. 2 от ЗОП с Решение изх. № 12768/18.09.2019 г. на Възложителя за откриване на процедура, е наложително да се направят съществени промени в Техническата спецификация – Приложение № 1 към документацията, които ще променят условията на поръчката в сравнение с предварително обявените от Възложителя. Измененията се налагат поради констатирани неясноти при така посочените в Техническата спецификация „приблизителни ориентировъчни параметри“ на някои видове климатици, подлежащи на доставка и монтаж в Териториален отдел – София и всички климатици, предвидени за доставка и монтаж на Териториален отдел – Варна, Териториален отдел – Бургас и Териториален отдел – Пловдив.

Изменения се налагат също и след прецизиране на нуждите на ИА „Военни клубове и военно-почивно дело“ от климатична техника и са в рамките на оперативната самостоятелност на Агенцията в качеството й на публичен възложител. Промените имат за цел постигането на по-ниски бюджетни разходи за ИА „Военни клубове и военно-почивно дело“ в бъдещ период чрез организиране и провеждане на нова процедура за възлагане на обществена поръчка за доставка и монтаж на климатици, които също биха променили и кръга на заинтересованите лица.

Предвид невъзможността промените на условията на обявената поръчка да бъдат направени по реда на ЗОП чрез решение за одобряване на обявление за изменение или допълнителна информация, поради изтичане на срока по чл. 100, ал. 3 от ЗОП, се налага прекратяване на процедурата на основание чл. 110, ал. 1, т. 9 от ЗОП.

**ІI.** На основание чл. 24, ал. 1, т. 2 от ППЗОП настоящото решение да се публикува в деня на издаването му в профила на купувача на URL адрес: http://militaryclubs.bg/node/1393.

**III.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

**ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

 **/П/ ВАЛЕРИ СТОЯНОВ**